Source: http://docplayer.fi/49578149-U-45-2011-vp-ulkoasiainministeri-erkki-tuomioja.html
Timestamp: 2018-11-18 17:09:48+00:00
Document Index: 6980923

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'tuomioistuin ', 'tuomioistuin ']

U 45/2011 vp. Ulkoasiainministeri Erkki Tuomioja - PDF
Download "U 45/2011 vp. Ulkoasiainministeri Erkki Tuomioja"
1 U 45/2011 vp Valtioneuvoston kirjelmä Eduskunnalle unionin tuomioistuimen ehdotuksesta unionin tuomioistuimen työjärjestykseksi Perustuslain 96 :n 2 momentin mukaisesti lähetetään Eduskunnalle unionin tuomioistuimen 25 päivänä toukokuuta 2011 tekemä ehdotus unionin tuomioistuimen työjärjestykseksi sekä ehdotuksesta laadittu muistio. Helsingissä 3 päivänä marraskuuta 2011 Ulkoasiainministeri Erkki Tuomioja Lainsäädäntöneuvos Joni Heliskoski
2 2 U 45/2011 vp ULKOASIAINMINISTERIÖ MUISTIO UNIONIN TUOMIOISTUIMEN EHDOTUS UNIONIN TUOMIOISTUIMEN TYÖJÄRJESTYKSEKSI 1 Yleistä Euroopan unionin tuomioistuimen presidentti toimitti päivätyllä kirjeellään neuvoston puheenjohtajalle ehdotuksen unionin tuomioistuimen työjärjestykseksi (neuvoston asiakirja 11147/11). Unionin tuomioistuimen työjärjestyksessä vahvistetaan sen organisaatiota ja toimintaa koskevat keskeiset säännökset sekä täsmennetään oikeudenkäyntiasioiden käsittelyssä noudatettavat yksityiskohtaiset säännökset. Nyt esillä oleva ehdotus pitää sisällään uudistetun unionin tuomioistuimen työjärjestyksen tekstin kokonaisuudessaan. Kyse on työjärjestyksen uudelleenlaatimisesta. Ehdotusta alettiin käsitellä neuvoston tuomioistuintyöryhmässä Ehdotuksen käsittelyn tuomioistuintyöryhmässä odotetaan jatkuvan vielä Tanskan puheenjohtajuuskaudella. Eduskuntaa on informoitu ehdotuksesta perustuslain 97 :n mukaisella E-kirjeellä (E 38/2011 vp). Asiaa on käsitelty oikeudelliset kysymykset jaoston kirjallisessa menettelyssä ja sekä EUministerivaliokunnan kirjallisessa menettelyssä Oikeusperusta Euroopan unionin tuominnasta tehdyn sopimuksen (SEUT) 253 artiklan kuudennen kohdan mukaan unionin tuomioistuin vahvistaa työjärjestyksensä. Työjärjestykselle tarvitaan neuvoston määräenemmistöllä antama hyväksyntä. Euroopan atomienergiayhteisön perustamissopimuksen (SEA) 106 A artiklan 1 kohdan mukaan edellä mainittua määräystä sovelletaan Euroopan atomienergiayhteisön perustamissopimukseen. 3 Pääasiallinen sisältö Yleistä Esillä olevalla ehdotuksella on kolme päätavoitetta. Tavoitteena on ensinnäkin työjärjestyksen rakenteen ja sisällön mukauttaminen vastaamaan oikeudenkäyntiasioissa ja niiden merkityksessä tapahtunutta kehitystä. Toiseksi tavoitteena on unionin tuomioistuimen toiminnan tehostaminen ja kolmanneksi oikeudenkäyntiä koskevien säännösten selkeyttäminen. Ehdotuksen ensimmäinen tavoite koskee työjärjestyksen ajantasaistamista. Nykyinen työjärjestys on laadittu vuonna 1991, mutta sen rakenne on peräisin vuodelta Vaikka työjärjestyksen yksittäisiä kohtia on muutettu useaan kertaan, sen rakenne ja sisältö eivät kaikilta osin vastaa unionin tuomioistuimen nykytilaa. Työjärjestys heijastaa aikaa, jolloin merkittävimmän asiaryhmän muodostivat asianosaisten väliset kanteet, joissa vastapuolina oli useimmiten yhtäältä luonnollinen henkilö, oikeushenkilö tai jäsenvaltio ja toisaalta unionin toimielin. Nykyisin tämäntyyppisistä asioista unionin tuomioistuimen toimivaltaan kuuluvat ainoastaan jäsenyysvelvoitteiden noudattamatta jättämistä koskevat kanteet. Suurimman asiaryhmän muodostavat nykyään kansallisten tuomioistuinten esittämät ennakkoratkaisupyynnöt, joilla on usein myös suuri merkitys unionin oikeuden kehittämisessä. Nykyisessä työjärjestyksessä nämä asiat ovat kuitenkin toisarvoisessa asemassa. Unionin tuomioistuin ilmoittaa ehdotuksen perusteluosassa haluavansa asettaa ennakkoratkaisupyynnöt niille kuuluvaan
3 U 45/2011 vp 3 asemaan työjärjestyksessä ja tehdä tähän asiaryhmään sovellettavat säännöt entistä kattavammiksi ja selkeämmiksi. Ennakkoratkaisupyyntöjä koskee ehdotuksen III osasto, joka tulisi heti unionin tuomioistuimen organisaatiota koskevan I osaston ja oikeudenkäyntimenettelyä koskevat yleiset määräykset sisältävän II osaston jälkeen. Kanteita sekä muutoksenhakuja unionin yleisen tuomioistuimen tuomioista jotka ovat ennakkoratkaisupyyntöjen jälkeen käytännössä merkittävimmät asiaryhmät säännellään ehdotuksen IV ja V osastossa. Ehdotuksen toinen tavoite liittyy tarpeeseen turvata unionin tuomioistuimen toimintakyky asioiden jatkuvasta lisääntymisestä huolimatta. Tähän ryhmään kuuluvilla ehdotuksilla pyritään lyhentämään käsittelyjen kestoa sekä tehostamaan tuomioistuimen toimintaa mm. virtaviivaistamalla ja yksinkertaistamalla menettelysääntöjä. Tähän pyritään ehdotuksessa muun muassa keventämällä menettelyä, jota noudattaen unionin tuomioistuin voi ratkaista ennakkoratkaisupyyntöasian perustellulla määräyksellä. Toiminnan tehostamista palvelee myös ehdotus jäsenvaltioihin ja toimielimiin sovellettavan yksinkertaisen väliintulomenettelyn käyttöönotosta. Unionin tuomioistuimen toiminnan tehostamiseen pyritään myös ehdotukseen sisältyvillä suullista käsittelyä koskevilla muutoksilla. Suullista käsittelyä pyritään tehostamaan säännöksillä lausumien keskittämisestä ja asianosaisille tai osapuolille lähettävistä kysymyksistä. Ehdotuksen mukaan unionin tuomioistuin voisi myös päättää, ettei istuntoa asianosaisten kuulemiseksi pidetä, jos se katsoo, että asianosaisilla ja muilla osapuolilla on ollut tilaisuus esittää riittävästi näkemyksensä asian kirjallisessa vaiheessa. Ehdotusta taustalla on tarve korostaa sitä tosiseikkaa, että istunnon pitämisen tulisi riippua siitä saatavasta lisähyödystä. Suullisten käsittelyjen tehostamistavoitteeseen liittyy myös ehdotus, jonka mukaan unionin tuomioistuin voisi pitää yhteisen istunnon asianosaisten kuulemiseksi siinäkin tapauksessa, että niissä sovelletaan eri oikeudenkäyntimenettelyjä. Ehdotuksen kolmas tavoite koskee sääntöjen selkeyttämistä. Tähän ryhmään kuuluvilla ehdotuksilla pyritään yhtäältä sisällyttämään työjärjestykseen tietyt jo käytännössä noudatettavat vakiintuneet säännöt, ja toisaalta poistamaan siitä vanhentuneita tai soveltamatta jääneitä sääntöjä. Lisäksi halutaan yhdenmukaistaa ja järkeistää käytettyä terminologiaa. Työjärjestyksen luettavuutta on myös pyritty parantamaan antamalla jokaiselle artiklalle sen sisältöä kuvaava otsikko. Keskeisiä muutosehdotuksia Unionin tuomioistuimen ehdotus työjärjestykseksi sisältää 212 artiklaa. Suurin osa ehdotetuista säännöksistä vastaa voimassaolevaa työjärjestystä. Seuraavassa käsitellään niitä muutosehdotuksia, joiden voidaan arvioida vaikuttavan keskeisesti unionin tuomioistuimen oikeudenkäyntimenettelyihin. Suurin osa näistä ehdotuksista tähtää unionin tuomioistuimen toiminnan tehostamiseen. Lopuksi käsitellään niitä ehdotuksia, jotka vaikuttavat unionin tuomioistuimen asioiden käsittelyn julkisuuteen. Työjärjestyksen 58 artikla (kohtuuttoman pitkät asiakirjat) Ehdotuksen mukaan unionin tuomioistuin voisi päätöksellään määrittää edellytykset, joiden täyttyessä asiassa jätetyistä kirjelmistä tai huomautuksista voidaan niiden kohtuuttoman pituuden vuoksi kääntää muille kielille vain kyseisten kirjelmien tai huomautusten keskeiset osat. Kyseinen päätös julkaistaisiin Euroopan unionin virallisessa lehdessä. Kyseessä on uusi artikla, joka johtuu unionin tuomioistuimen pyrkimyksistä turvata kaikissa olosuhteissa edellytyksensä sen käsiteltäväksi saatettujen asioiden ratkaisemiseen kohtuullisessa ajassa. Tietyissä tilanteissa on ilmennyt, että asian käsittely on kestänyt huomattavan pitkään erityisesti asiassa jätettyjen kirjelmien tai huomautusten laajuuden ja niiden kääntämisen vaatiman ajan vuoksi. Sen sijasta, että asiakirjojen kääntämisen rajoittamisesta säädettäisiin työjärjestyksessä, tuomioistuin ehdottaa, että asiasta voitaisiin säätää tuomioistuimen päätöksellä. Tällöin tuomioistuimella olisi mahdollisuus päättää joustavasti toimenpiteistä, jotka olisivat tarpeen mahdollisessa asiakirjaruuhkassa. Työ-
4 4 U 45/2011 vp järjestyksen muuttaminen merkitsisi raskaampaa menettelyä. Työjärjestyksen 61 ja 62 artikla (Unionin tuomioistuimen ja esittelevän tuomarin tai julkisasiamiehen päättämät prosessinjohtotoimet) Ehdotuksen 61 artiklan mukaan unionin tuomioistuin voisi kehottaa asianosaisia ja perussäännön 23 artiklassa tarkoitettuja osapuolia vastaamaan tiettyihin kysymyksiin joko kirjallisesti tai istunnossa asianosaisten kuulemiseksi. Lisäksi unionin tuomioistuin voisi kehottaa asianosaisten kuulemiseksi pidettävään istuntoon osallistuvia keskittämään lausumansa erityisesti tiettyyn tai tiettyihin kysymyksiin. Kyseessä on uusi artikla, jonka tarkoituksena on kirjata oikeussääntöihin ne prosessinjohtotoimet, joita esittelevän tuomarin unionin tuomioistuimen yleisistunnolle antamassa alustavassa kertomuksessa useimmin ehdotetaan. Ehdotuksen 62 artiklan mukaan esittelevä tuomari tai julkisasiamies voisi pyytää asianosaisia tai muita osapuolia antamaan määräajassa tosiseikkoja koskevia tietoja, asiakirjoja tai muuta selvitystä, jota he pitävät tarpeellisena. Saadut vastaukset ja asiakirjat saatettaisiin muiden asianosaisten tai muiden osapuolten tietoon. Esittelevä tuomari tai julkisasiamies voisi myös lähettää näille tahoille kysymyksiä vastattaviksi istunnossa. Kyseinen artikla koskee esittelevän tuomarin tai julkisasiamiehen päättämiä prosessinjohtotoimia. Artiklassa toistetaan nykyisen työjärjestyksen 54 a artiklassa tarkoitetut prosessinjohtotoimet, joihin lisätään mahdollisuus vielä asian yleiskokouksessa käsittelemisen jälkeen lähettää artiklassa mainituille tahoille kirjallisia kysymyksiä vastattaviksi istunnossa. Lisäys vastaa nykyistä käytäntöä. Tavoitteena on saada asianosaisten kuulemiseksi pidettävä istunto mahdollisimman hyödylliseksi ja vuorovaikutteiseksi. Työjärjestyksen 77 artikla (Istunto asianosaisten kuulemiseksi) Ehdotuksen mukaan asian käsittelyyn unionin tuomioistuimessa sisältyy myös istunto asianosaisten kuulemiseksi, tämän kuitenkaan rajoittamatta työjärjestyksen erityisten määräysten soveltamista. Mahdollinen pyyntö istunnon järjestämisestä olisi tehtävä kolmen viikon kuluessa siitä, kun ilmoitus asian käsittelyn kirjallisen vaiheen päättymisestä on annettu tiedoksi asianosaisille ja muille osapuolille. Tuomioistuimen presidentti voisi pidentää tätä määräaikaa. Esittelevän tuomarin ehdotuksesta unionin tuomioistuin voisi kuitenkin julkisasiamiestä kuultuaan päättää, ettei istuntoa asianosasten kuulemiseksi pidetä, jos unionin tuomioistuin katsoo, että asianosaisilla tai muilla osapuolilla on ollut tilaisuus esittää riittävästi näkemyksensä. Ehdotetussa säännöksessä ilmaistaan periaate, jonka mukaan asian käsittelyyn unionin tuomioistuimessa kuuluu lähtökohtaisesti myös suullinen vaihe. Ehdotuksen mukaan unionin tuomioistuimen asiana on mahdolliset pyynnöt istunnon järjestämisestä vastaanotettuaan päättää lopullisesti, pidetäänkö istunto vai ei. Nykykäytännön mukaisesti unionin tuomioistuin voisi ratkaista asian ilman istuntoa asianosaisten kuulemiseksi, kun asia ratkaistaan perustellulla määräyksellä tai jos sille esitettyä pyyntöä istunnon pitämisestä ei ole perusteltu. Unionin tuomioistuin voisi ehdotuksen mukaan myös päättää pitää istunnon asianosaisten kuulemiseksi, vaikka kukaan asianosainen ei ole sitä pyytänyt. Muutoksena nykyiseen sääntelyyn unionin tuomioistuimella olisi ehdotuksen mukaan mahdollisuus päättää ratkaista asia istuntoa pitämättä, jos se katsoo, että asianosaisilla tai muilla osapuolilla on ollut tilaisuus esittää riittävästi näkemyksensä. Ehdotuksella voidaan arvioida olevan vaikutuksia esimerkiksi sellaisten jäsenvaltioiden kannalta, jotka eivät ole osallistuneet unionin tuomioistuimessa vireillä olevan ennakkoratkaisuasian kirjalliseen vaiheeseen. Jos unionin tuomioistuin tällaisessa tapauksessa päättäisi olla pitämättä istunnon asianosaisten kuulemiseksi, jäsenvaltiolla ei olisi enää mahdollisuutta saattaa näkemyksiään unionin tuomioistuimen tietoon. Työjärjestyksen 78 artikla (Yhteinen istunto asianosaisten kuulemiseksi) Jos se on useiden asioiden välillä ilmenevien samankaltaisuuksien vuoksi mahdollista,
5 U 45/2011 vp 5 unionin tuomioistuin voisi ehdotuksen mukaan päättää pitää asioissa yhteisen istunnon asianosasten kuulemiseksi siinäkin tapauksessa, että asioissa sovelletaan eri oikeudenkäyntimenettelyä. Kyseessä on uusi artikla, jonka tarkoituksena on ehdotuksen mukaan ilmaista nykyinen käytäntö, jonka mukaan asioissa, joissa sovelletaan eri oikeudenkäyntimenettelyä, voidaan pitää yhteinen istunto, vaikkei eri asiatyyppejä voidakaan varsinaisesti yhdistää käsiteltäväksi yhdessä. Ehdotuksen perustelujen mukaan asioiden ryhmittely tällä tavalla helpottaisi hyvin usein kunkin kyseisen asian erityispiirteiden ymmärtämistä ja mahdollistaisi samalla näiden asioiden ratkaisemisen nopeammin. Ehdotuksen hyväksyminen merkitsisi, että esimerkiksi samankaltaista kysymystä koskevassa ennakkoratkaisuasiassa ja jäsenyysvelvoitteiden rikkomista koskevassa asiassa voitaisiin järjestää yhteinen istunto. Rikkomusasian käsittelyyn voivat unionin tuomioistuimen perussäännön mukaan osallistua Euroopan komission ja vastaajana olevan jäsenvaltion lisäksi ainoastaan muut jäsenvaltiot ja toimielimet väliintulijoina. Ennakkoratkaisuasian käsittelyyn voivat osallistua jäsenvaltioiden ja toimielinten lisäksi myös kansallisessa tuomioistuimessa vireillä olevan pääasian osapuolet. Yhteisen istunnon järjestäminen ennakkoratkaisuasiassa ja rikkomusasiassa saattaisi mahdollistaa sen, että muut kuin rikkomusasian osapuolet voisivat esittää istunnossa rikkomusasiaa koskevia huomioita. 110 artikla (kiireellisen menettelyn kirjallinen vaihe) Työjärjestyksessä säädettäisiin nykyiseen tapaan tiettyjen ennakkoratkaisupyyntöjen käsittelystä kiireellisessä menettelyssä. Kiireellisen menettelyn kirjallista vaihetta koskevaan artiklaan lisättäisiin ehdotuksen mukaan uusi kohta, jolla laajennettaisiin jossain määrin jäsenvaltioiden mahdollisuuksia osallistua kiireellisessä menettelyssä käsiteltävien ennakkoratkaisupyyntöjen käsittelyn kirjalliseen vaiheeseen. Jos ennakkoratkaisupyynnössä viitataan hallintomenettelyyn tai oikeudenkäyntiin, joka on tapahtunut muussa kuin siinä jäsenvaltiossa, jossa ennakkoratkaisua pyytänyt tuomioistuin sijaitsee, unionin tuomioistuin voisi ehdotuksen mukaan kehottaa kyseistä jäsenvaltiota toimittamaan tarpeellisia tarkennuksia kirjallisesti, mikäli se on mahdollista oikeudenkäynnin asianmukaisen kulun kannalta. Nykyisen työjärjestyksen mukaan ainoastaan se jäsenvaltio, jossa ennakkoratkaisupyynnön esittänyt tuomioistuin sijaitsee, voi osallistua kiireellisen menettelyn kirjalliseen vaiheeseen. Ehdotuksella on tarkoitus säännellä tilanne, jossa ennakkoratkaisupyynnön taustalla olevat tosiseikat ja siinä esitetyt kysymykset voivat vaikuttaa kahden tai jopa usean jäsenvaltion etuihin. Tällaisessa tapauksessa unionin tuomioistuin voisi pyytää muulta kuin siltä jäsenvaltiolta, jossa ennakkoratkaisupyynnön tehnyt tuomioistuin sijaitsee, kirjallisia huomautuksia tai täsmennyksiä. Tätä mahdollisuutta voitaisiin käyttää vain, mikäli se on mahdollista oikeudenkäynnin asianmukaisen kulun kannalta eikä se esimerkiksi kohtuuttomasti pidentäisi kiireellisen asian käsittelyä. 133 artikla (yksinkertaistettu väliintulo) Suorien kanteiden osalta työjärjestykseen otettaisiin ehdotuksen mukaan säännökset etuoikeutettuihin väliintulijoihin, eli jäsenvaltioihin ja unionin toimielimiin, sovellettavasta yksinkertaistetusta väliintulosta. Jäsenvaltiot ja toimielimet voisivat kanneasiasta Euroopan unionin virallisessa lehdessä olevan tiedonannon julkaisemisesta alkavassa 15 päivän määräajassa pyytää unionin tuomioistuinta toimittamaan niille kanteen ja tilanteen mukaan vastineen ilman niiden liitteitä. Tavallisesta väliintulomenettelystä poiketen nämä tahot ilmoittautuisivat väliintulijoiksi toimittamalla kirjaamoon kirjallisen ilmoituksen 20 päivän kuluessa siitä, kun asianomainen valtio tai toimielin on vastaanottanut kanteen. Ehdotuksen mukaan väliintulokirjelmien toimittamista koskevaa 132 artiklaa sovellettaisiin vastaavasti. Ehdotuksessa todetaan nykyisen väliintulomenettelyn olevan hyvin raskas ja voivan aiheuttaa asioiden käsittelylle viivytyksiä.
6 6 U 45/2011 vp Kolmannen osapuolen, joka haluaa päästä väliintulijaksi unionin tuomioistuimessa vireillä olevassa oikeudenkäynnissä, on esitettävä väliintulohakemuksensa unionin tuomioistuimelle kuuden viikon määräajassa asiaa koskevan tiedonannon julkaisemisesta Euroopan unionin virallisessa lehdessä. Väliintulohakemuksen vastaanotettuaan unionin tuomioistuin antaa sen tiedoksi asianosaisille ja kehottaa näitä esittämään mahdolliset huomautuksensa hakemuksen johdosta ja erityisesti siitä, onko asiakirja-aineistosta tarpeen jättää pois tiettyjä salassa pidettäviä tai luottamuksellisia asiakirjoja. Oikeudenkäyntiasiakirjat saatetaan väliintulijan tietoon ja väliintulija voi laatia väliintulokirjelmänsä vasta sen jälkeen, kun edellä mainittujen huomautusten määräaika on päättynyt ja määräys, jolla väliintulohakemus on hyväksytty, on annettu ja annettu tiedoksi. Tämän vuoksi ehdotuksessa ehdotetaan jäsenvaltioita ja toimielimiä koskevan yksinkertaistetun väliintulomenettelyn käyttöönottoa. Myös tavanomainen väliintulomenettely olisi edelleen jäsenvaltioiden ja toimielinten käytettävissä yksinkertaistetun menettelyn rinnalla. Ehdotetussa yksinkertaistetussa menettelyssä jäsenvaltiot ja toimielimet voisivat pyytää unionin tuomioistuimelta, että niille toimitetaan kanne ja myös vastine, jos se on saatavissa, 15 päivän määräajassa kannetta koskevan tiedonannon julkaisemisesta. Ehdotuksen mukaan kyseiset asiakirjat toimitettaisiin toimielimille ja jäsenvaltioille ilman niiden liitteitä. Ehdotuksesta ei ilmene, toimitettaisiinko kanne ja vastine yksinomaan oikeudenkäyntikielellä, vai olisiko niistä saatavissa käännös esimerkiksi tuomioistuimen työkielelle. Kanteen toimittamisesta alkaisi kulua 20 päivän määräaika, jonka kuluessa pyynnön tehnyt jäsenvaltio tai toimielin voisi suoraan ilmoittautua väliintulijaksi toimittamalla siitä kirjallisen ilmoituksen tuomioistuimen kirjaamoon. Asian käsittelyä jatkettaisiin tästä eteenpäin tavallista väliintulomenettelyä koskevien säännösten mukaisesti. Ehdotuksen perusteluissa arvioidaan, että tämä muutos lyhentäisi huomattavasti kanteen käsittelyn kokonaiskestoa niissä tapauksissa, joissa asiaan liittyy useita osapuolia. Käsittelyn julkisuuteen vaikuttavista ehdotuksista Ehdotukseen sisältyy eräitä käsittelyn julkisuuteen vaikuttavia ehdotuksia. Ehdotuksessa säilytettäisiin ennallaan jo unionin tuomioistuimen perussäännöstä seuraava pääsääntö, jonka mukaan suulliset käsittelyt ovat unionin tuomioistuimessa julkisia. Ehdotuksen 80 artiklan mukaan suljetun käsittelyn järjestämisen edellytyksiä täsmennettäisiin siten, että unionin tuomioistuin voisi erityisesti jäsenvaltioiden turvallisuuteen tai alaikäisten lasten suojeluun liittyvistä painavista syistä päättää, että asia käsitellään yleisön läsnä olematta. Käytännössä suljetun käsittelyn järjestäminen on ollut hyvin poikkeuksellista. Ehdotuksen perusteluissa unionin tuomioistuin ehdottaa suullista käsittelyä varten laadittavasta kertomuksesta luopumista. Suullisen käsittelyn kertomus on suullisen käsittelyn vaiheessa oikeudenkäyntikielellä ja tuomioistuimen työkielellä saatavilla oleva asiakirja, jossa esitetään tiivistetysti asianosaisten ja muiden osapuolten asian kirjallisessa vaiheessa esittämät näkemykset. Ehdotuksen mukaan kertomuksesta luopuminen olisi perusteltua, koska kertomuksen laatiminen ja kääntäminen sitovat huomattavan määrän unionin tuomioistuimen voimavaroja, vaikkei kertomuksesta ole tuomioistuimen tai asian käsittelyyn osallistuvien tahojen näkökulmasta suurta lisähyötyä asian käsittelyssä, koska siinä vain toistetaan asianosaisten kirjelmissään tai kirjallisissa huomautuksissaan esittämät oikeudelliset perusteet tai perustelut. Oikeudenkäynnin julkisuutta lisättäisiin jossain määrin ehdotuksen 22 artiklaan sisältyvällä säännöksellä, jonka mukaan jokainen voisi kirjaamossa tutustua rekisteriin ja saada maksua vastaan siitä jäljennöksiä tai otteita kirjaamon hinnaston mukaisesti. Nykyisen työjärjestyksen mukaan tämä oikeus on sillä, jota asia koskee. Käsittelyn julkisuuteen liittyy myös ehdotuksen 96 artikla, jolla annettaisiin unionin tuomioistuimelle mahdollisuus poistaa sen käsiteltäviksi saatetuista ennakkoratkaisupyynnöistä tunnistetiedot, jos se pitää sitä tarpeellisena.
7 U 45/2011 vp 7 4 Vaikutukset Suomen lainsäädäntöön Ehdotus koskee unionin tuomioistuimessa käsiteltävissä asioissa noudatettavaa menettelyä. Ehdotuksella ei ole vaikutuksia Suomen lainsäädäntöön. 5 Taloudelliset ja muut vaikutukset Ehdotuksella ei näyttäisi olevan merkittäviä taloudellisia vaikutuksia. Ehdotettujen muutosten voidaan katsoa ehdotuksen tavoitteen mukaisesti muokkaavan työjärjestystä siten, että sen rakenne ja sisältö vastaavat paremmin unionin tuomioistuimen toiminnan nykytilaa. Erityisesti ennakkoratkaisupyyntöjen osalta sääntely muuttuisi kattavammaksi ja selkeämmäksi, mikä selkeyttäisi oikeudenkäyntimenettelyn kulkua sekä ennakkoratkaisupyyntöjä laativien tuomioistuinten että niiden käsittelyyn osallistuvien tahojen kannalta. Unionin tuomioistuimen toiminnan tehostamisen voidaan katsoa palvelevan oikeudenkäyntien asianosaisten ja muiden intressitahojen etua, koska se lyhentää asioiden käsittelyn kestoa. Ehdotettujen muutosten voidaan katsoa kokonaisuutena arvioituna myös selkeyttävän työjärjestyksen sääntöjä ehdotuksessa tavoitetulla tavalla, mikä luonnollisesti on kaikkien osapuolten edun mukaista. Ehdotuksen tarkoituksena ei ole muuttaa oikeudenkäynnin osapuolten asemaa eri oikeudenkäyntimenettelyissä. 6 Ahvenanmaan maakunnan toimivalta Ehdotus ei kuulu Ahvenanmaan maakunnan lainsäädäntövaltaan. 7 Valtioneuvoston kanta Valtioneuvosto pitää työjärjestyksen uudistamista hyvänä ja tarpeellisena toimenpiteenä ja suhtautuu ehdotukseen myönteisesti. Ehdotetuilla muutoksilla työjärjestyksen rakennetta ja sisältöä selkeytetään merkittävästi. Ehdotusten voidaan myös arvioida tehostavan oikeudenkäyntimenettelyä. Kohtuuttoman pitkien asiakirjojen kääntämisen rajoittamisen (58 artikla) osalta voidaan todeta, että kohtuuttoman pitkät asiakirjat saattavat viivästyttää tarpeettomasti joidenkin asioiden käsittelyä unionin tuomioistuimessa. Olisi kuitenkin aiheellista tarkastella, onko säännös, jolla unionin tuomioistuimelle annetaan valtuus päätöksellään määrittää edellytykset, joiden täyttyessä kirjelmistä voidaan niiden kohtuuttoman pituuden vuoksi kääntää vain keskeiset osat, tarkoituksenmukaisin sääntelyvaihtoehto. Ehdotuksen päämäärä voitaisiin mahdollisesti toteuttaa myös sisällyttämällä työjärjestykseen tai esimerkiksi tuomioistuimen antamiin käytännön ohjeisiin eri kirjelmien enimmäispituudet sekä mahdollisuus pyytää tuomioistuimelta lupaa saada toimittaa näitä enimmäispituuksia pidempi kirjelmä yksittäistapauksessa. Valtioneuvosto suhtautuu varauksellisesti ehdotukseen, jonka mukaan unionin tuomioistuin voisi julkisasiamiestä kuultuaan päättää, ettei istuntoa asianosaisten kuulemiseksi pidetä, jos unionin tuomioistuin katsoo, että asianosaisilla tai muilla osapuolilla on ollut tilaisuus esittää riittävästi näkemyksensä (77 artikla). Olisikin pyrittävä varmistamaan, että erityisesti niissä tilanteissa, joissa jäsenvaltio ei ole toimittanut kirjallisia huomautuksia, istunto järjestetään pyydettäessä. Valtioneuvoston näkemyksen mukaan ehdotus, joka koskee yhteisen istunnon järjestämistä asianosaisten kuulemiseksi asioissa, joissa sovelletaan eri oikeudenkäyntimenettelyä (78 artikla), ei välttämättä asianmukaisella tavalla turvaa eri oikeudenkäyntimenettelyjen erityispiirteiden täysimääräistä toteutumista erityisesti jäsenvaltioiden näkökulmasta. Valtioneuvosto suhtautuu erityisen varauksellisesti siihen, että tilanteissa, joissa yksi käsiteltävistä asioista koskee jäsenyysvelvoitteiden rikkomista, järjestettäisiin yhteinen istunto ilman vastaajana olevan jäsenvaltion suostumusta. Valtioneuvosto katsoo, että ehdotusta suullisen käsittelyn kertomuksesta luopumisesta tulisi arvioida myös oikeudenkäyntien julkisuuden näkökulmasta, sillä kertomus saattaa toimia tietolähteenä kansalaisille ja tiedotusvälineille vireillä olevasta oikeudenkäyntiasiasta.
8 8 U 45/2011 vp Valtioneuvosto pitää väliintulomenettelyn yksinkertaistamista (133 artikla) erittäin hyvänä ehdotuksena. Olisi kuitenkin pyrittävä varmistumaan siitä, että nykyisen työjärjestyksen mukainen väliintulomenettely ja yksinkertaistettu väliintulo ovat jäsenvaltioille toisiaan täydentäviä menettelyjä. Lisäksi olisi pyrittävä varmistamaan, että yksinkertaistettuun väliintuloon liittyvät määräajat ovat käytännössä riittäviä ja että menettelyn perustana olevista asiakirjoista on riittävän ajoissa saatavilla käännökset ainakin tuomioistuimen työkielelle. Valtioneuvosto pitää ehdotettua oikeusperustaa asianmukaisena. Ehdotus on toissijaisuusperiaatteen mukainen, koska unionin tuomioistuimen työjärjestyksestä on mahdollista säätää vain unionin tasolla.
9 EUROOPAN UNIONIN NEUVOSTO Bryssel, 7. kesäkuuta 2011 (08.06) (OR. fr) 11147/11 COUR 30 INST 293 JUR 286 SAATE Lähettäjä: Vassilios SKOURIS, Euroopan unionin tuomioistuimen presidentti Päivämäärä: 30. toukokuuta 2011 Vastaanottaja: János MARTONYI, Euroopan unionin neuvoston puheenjohtaja Asia: Ehdotus unionin tuomioistuimen työjärjestykseksi Valtuuskunnille toimitetaan oheisena Euroopan unionin tuomioistuimen presidentin Vassilios SKOURISin Euroopan unionin neuvoston puheenjohtajalle János MARTONYIlle toimittama ehdotus unionin tuomioistuimen työjärjestykseksi /11 1 JUR FI
10 Luxemburgissa János Martonyi Euroopan unionin neuvoston puheenjohtaja 175, rue de la Loi B-1048 BRUXELLES Arvoisa puheenjohtaja, viitaten Euroopan unionin toiminnasta tehdyn sopimuksen 253 artiklan kuudenteen kohtaan, jota sovelletaan myös Euroopan atomienergiayhteisön perustamissopimukseen sen 106 a artiklan nojalla, minulla on kunnia esittää neuvoston hyväksyttäviksi liitteessä ehdotetut muutokset unionin tuomioistuimen työjärjestykseen. Muutosehdotukseen on liitetty työjärjestyksen uudelleenlaatimisen tavoitteet sekä muutoksien perustelut. Muutokset on esitetty liitteessä kaikilla virallisilla kielillä. Kunnioittavasti Vassilios SKOURIS 11147/11 2 JUR FI
11 Ehdotus unionin tuomioistuimen työjärjestykseksi Yleisperustelut Euroopan unionin muiden toimielinten tavoin myös unionin tuomioistuin on alusta lähtien vahvistanut itselleen työjärjestyksen, jossa vahvistetaan sen organisaatiota ja toimintaa koskevat keskeiset säännöt sekä täsmennetään oikeudenkäyntiasioiden käsittelyssä noudatettavat yksityiskohtaiset säännöt. Työjärjestys vahvistettiin ensimmäisen kerran , 1 ja sitä on muutettu vuosien kuluessa useaan kertaan muun muassa Euroopan unionin useiden laajentumisten ja unionille annettujen uusien toimivaltuuksien huomioon ottamiseksi, mutta työjärjestyksen rakennetta kokonaisuutena ei ole muutettu. Nykyisin voimassa olevasta tehdystä työjärjestyksestä 2 näkyy edelleen se, että alun perin merkittävimmän asiaryhmän muodostivat asianosaisten väliset kanteet, joissa vastapuolina oli useimmiten yhtäältä luonnollinen henkilö, oikeushenkilö tai jäsenvaltio ja toisaalta unionin toimielin, vaikka nykyisin tämäntyyppisistä asioista unionin tuomioistuimen toimivaltaan ei todellisuudessa kuulu juuri muita asioita kuin jäsenyysvelvoitteiden noudattamatta jättämistä koskevat kanteet. Kun ensimmäisen oikeusasteen tuomioistuin perustettiin vuonna 1988, samalla kaikki luonnollisten henkilöiden tai oikeushenkilöiden nostamat kanteet siirrettiin sen käsiteltäviksi, ja Nizzan sopimuksen tultua voimaan yhteisöjen tuomioistuimen perussäännöstä tehtyä pöytäkirjaa muutettiin puolestaan sen täsmentämiseksi, missä tapauksissa kumoamiskanteet ja laiminlyöntikanteet jäävät unionin tuomioistuimen yksinomaiseen toimivaltaan. Kyseiset tapausryhmät on rajattu tarkoin, joten pääosa unionin tuomioistuimen käsiteltäviksi saatetuista muista asioista kuin jäsenyysvelvoitteiden noudattamatta jättämistä koskevat kanteet ja unionin yleisen tuomioistuimen ratkaisuista tehdyt valitukset on nykyään unionin jäsenvaltioiden tuomioistuimien esittämiä ennakkoratkaisupyyntöjä. 1 Euroopan hiili- ja teräsyhteisön virallinen lehti , s EYVL L 176, , s. 7, sellaisena kuin se on viimeksi muutettuna (EUVL L 92, , s. 12). 1
12 Vuonna 2010 tuli vireille 385 ennakkoratkaisupyyntöä (kaikkiaan 631 uudesta asiasta), ja saman vuoden päättyessä unionin tuomioistuimessa vireillä olleista kaikkiaan 799 asiasta ennakkoratkaisupyyntöjä oli 484. Nämä luvut sellaisinaan riittävät havainnollistamaan sen, että unionin tuomioistuimen työjärjestys ei täysin vastaa sen käsiteltäväksi tulevia asioita, ja sen, että tarve työjärjestyksen rakenteen ja sisällön mukauttamiseen oikeudenkäyntiasioiden kehittymisen vuoksi käy päivä päivältä voimakkaammaksi. Se on tämän ehdotuksen ensimmäinen tavoite. Antaessaan tämän ehdotuksen neuvoston hyväksyttäväksi unionin tuomioistuin haluaa asettaa ennakkoratkaisupyynnöt niille kuuluvaan asemaan työjärjestyksessä ja samalla tehdä tähän oikeudenkäyntiasioiden ryhmään sovellettavat säännöt entistä kattavammiksi ja selkeämmiksi niin lainkäytön piiriin kuuluville kuin kansallisille tuomioistuimillekin. Tämän ehdotuksen keskeinen toinen tavoite liittyy unionin tuomioistuimen tahtoon jatkaa jo vuosia sitten aloitettuja ponnisteluja tuomioistuimen toimintakyvyn säilyttämiseksi niin, että se pystyy oikeudenkäyntiasioiden jatkuvasta lisääntymisestä huolimatta ratkaisemaan sen käsiteltäväksi saatetut asiat kohtuullisessa ajassa. Lisäksi tämä tahto ilmentää vaatimusta, joka on kirjattu Euroopan perusoikeuskirjan 47 artiklan toiseen kohtaan, ja perusoikeuskirjalla on Lissabonin sopimuksen tultua voimaan sama oikeudellinen arvo kuin perussopimuksilla. Unionin tuomioistuimen vakaana pyrkimyksenä on lyhentää siinä vireillä olevien oikeudenkäyntiasioiden käsittelyn kestoaikaa mahdollisuuksien mukaan erityisesti käsiteltäessä ennakkoratkaisupyyntöjä, joissa asian käsittely ennakkoratkaisua pyytäneessä tuomioistuimessa keskeytyy odotettaessa unionin tuomioistuimen ratkaisua, minkä vuoksi se on vuodesta 2003 ryhtynyt työmenetelmiään koskevaan selvitystyöhön ja toteuttanut sekä käytännössä että lainsäädännössä useita toimenpiteitä, joilla tähän tavoitteeseen on tarkoitus päästä. Esimerkkinä voidaan mainita asianosaisten mahdollisuus toimittaa oikeudenkäyntiasiakirjoja unionin tuomioistuimeen telekopiolaitteella tai muulla teknisellä tiedonsiirtovälineellä, väliintulon määräaikojen lyhentäminen kanteissa ja muutoksenhakuasioissa, mahdollisuus käsitellä sellaiset kanteet tai ennakkoratkaisupyyntö nopeutetussa menettelyssä ja lisäksi vapauden, turvallisuuden ja oikeuden aluetta koskeva uusi erityinen menettely: kiireellinen ennakkoratkaisumenettely, joka on tullut voimaan Ehdotus on välitöntä jatkoa mainitulle selvitystyölle, ja myös sen tarkoituksena on, että työjärjestykseen otetaan uusia sääntöjä, joilla voidaan entisestään parantaa unionin tuomioistuimen työskentelyn tehokkuutta käyttämällä sen voimavaroja parhaalla mahdollisella tavalla. Tähän näkökohtaan liittyy muun muassa mahdollisuus oikeudenkäyntiasiakirjojen toimittamiseen sähköisesti, jäsenvaltioiden ja 2
13 perussäännön 40 artiklan ensimmäisessä kohdassa mainittujen toimielinten mahdollisuus päästä suoraan ilmoittautumalla väliintulijaksi unionin tuomioistuimen käsiteltäviksi saatetuissa asioissa, määräyksellä ratkaistavien asioiden käsittelyn yksinkertaistaminen silloin, kun kansallisen tuomioistuimen esittämään kysymykseen annettavasta vastauksesta ei ole perusteltua epäilystä, kuten myös unionin tuomioistuimen mahdollisuus ratkaista asia istuntoa pitämättä, jos se katsoo saaneensa riittävän selvityksen kaikista sille jätetyistä kirjallisista huomautuksista. Erikseen tarkasteltuna millään edellä mainituista toimenpiteistä yksinään olisi tuskin mahdollista kääntää vallitsevaa kehityssuuntaa, jossa asioiden määrä kasvaa ja niiden käsittelyn kestoaika pitenee. Silti unionin tuomioistuin uskoo yhä, että näiden toimenpiteiden toteuttaminen ajoissa on paras keino varmistaa, että tuomioistuimella on tyydyttävät edellytykset täyttää edelleen tehtävänsä lain noudattamisen turvaajana perussopimusten tulkinnassa ja soveltamisessa. Unionin tuomioistuimelle on työskentelyn parasta mahdollista tehokkuutta koskevan tahdon lisäksi tärkeää myös, että sen soveltamia sääntöjä selkeytetään. Tämä on työjärjestyksen uudelleenlaatimisen kolmas tavoite. Jotta kaikilla oikeudenkäyntiin osallistuvilla olisi mahdollisuus selvittää oikeutensa ja velvollisuutensa täsmällisesti, unionin tuomioistuin on pitänyt suotavana sisällyttää sääntelyn kohteeseen tietyt voimassa olevat säännöt tai käytännöt, kuten oikeusapuhakemuksen saattaminen käsiteltäväksi siinä kolmen tuomarin jaostossa, johon hakemukseen liittyvän oikeudenkäyntiasian valmistelusta vastaava esittelevä tuomari kuuluu, taikka unionin tuomioistuimen mahdollisuus pitää useissa asioissa yhteinen istunto tai poistaa joidenkin henkilöiden nimitiedot. Toisaalta tästä työjärjestyksestä on jätetty pois sisällöltään vanhentuneita tai käytännössä soveltamatta jääneitä sääntöjä sekä lyhennetty tai pelkistetty eräitä muita sääntöjä, jotka ovat olleet tarpeettoman yksityiskohtaisia. Tämä koskee erityisesti kirjaamoon, todistajiin ja asiantuntijoihin liittyviä määräyksiä, mutta lisäksi ja erityisesti unionin yleisen tuomioistuimen ratkaisun uudelleenkäsittelyä koskevia menettelysääntöjä, joiden monimutkaisuus on tullut ilmi niitä käytännössä sovellettaessa. Sen vuoksi tässä ehdotuksessa on yksinkertaistettu kyseistä menettelyä. Samassa tarkoituksessa ja useiden jäsenvaltioiden esittämän toivomuksen täyttämiseksi jokaiselle ehdotukseen sisältyvälle artiklalle on annettu otsikko ja kaikki artikloihin sisältyvät kohdat on numeroitu. Tämä toimenpide on joissain tapauksissa edellyttänyt nykyisten määräysten 3
14 jakamista eri artikloihin, jotta jokaisella artiklalla olisi itsenäinen kohteensa, mutta artiklojen lukumäärän lisääntymisestä huolimatta tämän jaottelun tuloksena on myös koko työjärjestyksen parempi luettavuus. Unionin tuomioistuin on uudelleenlaatimisen valmistelussa kiinnittänyt erityistä huomiota myös sen työjärjestyksessä käytettyyn termistöön. Sitä analysoitaessa on nimittäin ilmennyt, että työjärjestykseen eri kerroilla tehtyjen muutosten myötä nykyisin voimassa olevassa työjärjestyksessä käytetään joskus useita eri termejä ilmaisemaan samaa asiaa, jolloin asianomaisten määräysten todellisesta merkityksestä voi syntyä epätietoisuutta, ja joissakin yksittäistapauksissa käytetty termi ei selvästikään ole tarkoitettujen oikeusvaikutusten mukainen. Näistä syistä tämän ehdotuksen lähtökohtana on myös halu yhdenmukaistaa ja järkeistää termit, joita työjärjestyksen eri kielitoisinnoissa käytetään. Tietystä konkreettisesta oikeudellisesta seikasta olisi siten lähtökohtaisesti käytettävä aina yhtä ja samaa termiä. Jottei asiakirjan tätä osaa kuormitettaisi tarpeettomasti, unionin tuomioistuin on katsonut paremmaksi rajata nämä yleisperustelut koskemaan vain ehdotuksen yleistä rakennetta ja sen tavoitteita. Nykyisin voimassa oleviin määräyksiin tehtävät muutokset selostetaan yksityiskohtaisesti tämän ehdotuksen kunkin kahdeksan luvun alussa ja tarpeen mukaan kunkin sellaisen määräyksen osalta, jota asia koskee. Ehdotuksen ja tällä hetkellä voimassa olevan työjärjestyksen vastaavuustaulukon avulla niiden keskinäiset yhtäläisyydet ja eroavuudet ovat myös löydettävissä suoraan. 4
15 Sisällys Sivu ALKUMÄÄRÄYKSET artikla Määritelmät artikla Työjärjestyksen tarkoitus I OSASTO UNIONIN TUOMIOISTUIMEN ORGANISAATIO LUKU TUOMARIT JA JULKISASIAMIEHET artikla Tuomareiden ja julkisasiamiesten toimikauden alkaminen22 4 artikla Valan vannominen artikla Juhlallinen vakuutus artikla Tuomarin tai julkisasiamiehen vapauttaminen tehtävästään artikla Virkaikäjärjestys LUKU UNIONIN TUOMIOISTUIMEN PRESIDENTTI, JAOSTOJEN PERUSTAMINEN JA ENSIMMÄISEN JULKISASIAMIEHEN NIMEÄMINEN artikla Unionin tuomioistuimen presidentin ja varapresidentin valitseminen artikla Unionin tuomioistuimen presidentin tehtävät artikla Unionin tuomioistuimen varapresidentin tehtävät artikla Jaostojen perustaminen artikla Jaostojen puheenjohtajien valitseminen artikla Unionin tuomioistuimen presidentin ja varapresidentin este artikla Ensimmäisen julkisasiamiehen nimeäminen LUKU ASIOIDEN JAKAMINEN ESITTELEVILLE TUOMAREILLE JA JULKISASIAMIEHILLE artikla Esittelevän tuomarin nimeäminen artikla Julkisasiamiehen nimeäminen LUKU AVUSTAVAT ESITTELIJÄT
16 17 artikla Avustavat esittelijät LUKU KIRJAAMO artikla Kirjaajan nimittäminen artikla Apulaiskirjaaja artikla Kirjaajan tehtävät artikla Rekisterin pitäminen artikla Tietojen saaminen rekisteristä, tuomioista ja määräyksistä LUKU UNIONIN TUOMIOISTUIMEN TOIMINTA artikla Unionin tuomioistuimen istuntojen paikka artikla Unionin tuomioistuimen työkalenteri artikla Osallistuminen hallintoasioiden ja oikeudenkäyntimenettelyä koskevien asioiden ratkaisuun artikla Pöytäkirjan laatiminen LUKU RATKAISUKOKOONPANOT jakso Ratkaisukokoonpanojen muodostaminen artikla Suuren jaoston kokoonpano artikla Viiden ja kolmen tuomarin jaostojen kokoonpano artikla Jaoston kokoonpano toisiinsa liittyvissä asioissa tai siirretyssä asiassa artikla Jaoston puheenjohtajan este artikla Ratkaisukokoonpanoon kuuluvan jäsenen este jakso Päätösneuvottelut artikla Päätösneuvotteluja koskevat menettelysäännöt artikla Päätösneuvotteluun osallistuvien tuomareiden lukumäärä artikla Suuren jaoston päätösvaltainen jäsenmäärä artikla Viiden tuomarin jaoston ja kolmen tuomarin jaoston päätösvaltainen jäsenmäärä LUKU KIELIÄ KOSKEVAT JÄRJESTELYT
17 36 artikla Oikeudenkäyntikielet artikla Oikeudenkäyntikielen määräytyminen artikla Oikeudenkäyntikielen käyttäminen artikla Kirjaajan tehtävät kieliä koskevissa järjestelyissä artikla Kieliä koskevat järjestelyt unionin tuomioistuimen julkaisuissa artikla Todistusvoimaiset asiakirjat artikla Unionin tuomioistuimen kielipalvelut II OSASTO OIKEUDENKÄYNTIMENETTELYÄ KOSKEVAT YLEISET MÄÄRÄYKSET LUKU ASIAMIESTEN, AVUSTAJIEN JA ASIANAJAJIEN OIKEUDET JA VELVOLLISUUDET artikla Erioikeudet, koskemattomuus ja vapaudet artikla Asianosaisten oikeudenkäyntiedustajan asema artikla Koskemattomuuden poistaminen artikla Esiintymiskielto artikla Yliopiston opettajat LUKU TIEDOKSIANNOT artikla Tiedoksiantotavat LUKU MÄÄRÄAJAT artikla Määräaikojen laskeminen artikla Kanne toimielimen säädöksestä, päätöksestä tai muusta toimesta artikla Määräaikojen asettaminen ja pidentäminen LUKU ASIAN KÄSITTELYTAVAT artikla Asian käsittelytavat artikla Asioiden yhdistäminen artikla Asian käsittelyn lykkääminen artikla Asian lykkääminen LUKU ASIAN KÄSITTELYN KIRJALLINEN VAIHE
18 56 artikla Pääsääntö artikla Oikeudenkäyntiasiakirjojen jättäminen artikla Kohtuuttoman pitkät asiakirjat LUKU ALUSTAVA KERTOMUS JA ASIOIDEN JAKAMINEN RATKAISUKOKOONPANOILLE artikla Alustava kertomus artikla Asioiden jakaminen ratkaisukokoonpanoille LUKU PROSESSINJOHTOTOIMET JA ASIAN SELVITTÄMISTOIMET jakso Prosessinjohtotoimet artikla Unionin tuomioistuimen päättämät prosessinjohtotoimet58 62 artikla Esittelevän tuomarin tai julkisasiamiehen päättämät prosessinjohtotoimet jakso Asian selvittämistoimet artikla Asian selvittämistoimista päättäminen artikla Asian selvittämistoimien valitseminen artikla Asian selvittämistoimiin osallistuminen artikla Todistajien kuuleminen artikla Menettely todistajia kuultaessa artikla Todistajan vala artikla Seuraamukset artikla Asiantuntijalausunto artikla Asiantuntijan vala artikla Väärä vala tai valan rikkominen artikla Todistajan tai asiantuntijan kuulemisen vastustaminen artikla Todistajien ja asiantuntijoiden kulut artikla Pöytäkirja asian selvittämistoimia varten pidetystä istunnosta artikla Asian käsittelyn suullisen vaiheen aloittaminen selvittämistoimien jälkeen
19 8 LUKU ASIAN KÄSITTELYN SUULLINEN VAIHE artikla Istunto asianosaisten kuulemiseksi artikla Yhteinen istunto asianosaisten kuulemiseksi artikla Käsittelyn johtaminen artikla Suljettu käsittely artikla Kysymykset artikla Asianosaisten kuulemiseksi pidetyn istunnon päättäminen artikla Julkisasiamiehen ratkaisuehdotuksen esittäminen artikla Suullisen vaiheen uudelleen aloittaminen artikla Istunnon pöytäkirja artikla Istunnon äänite LUKU TUOMIOT JA MÄÄRÄYKSET artikla Tuomion julistamispäivä artikla Tuomion sisältö artikla Tuomion julistaminen ja tiedoksianto artikla Määräyksen sisältö artikla Määräyksen allekirjoittaminen ja tiedoksianto artikla Tuomioiden ja määräysten sitovuus artikla Julkaiseminen Euroopan unionin virallisessa lehdessä III OSASTO ENNAKKORATKAISUPYYNNÖT LUKU YLEISET MÄÄRÄYKSET artikla Soveltamisala artikla Ennakkoratkaisupyynnön sisältö artikla Tunnistetietojen poistaminen artikla Osallistuminen ennakkoratkaisumenettelyyn artikla Pääasian oikeudenkäynnin asianosaiset artikla Ennakkoratkaisupyynnön kääntäminen ja tiedoksianto
20 100 artikla Vastaaminen perustellulla määräyksellä artikla Asian vireilläolo unionin tuomioistuimessa artikla Selvennysten pyytäminen artikla Oikeudenkäyntikulut ennakkoratkaisumenettelyssä artikla Tuomioiden ja määräysten korjaaminen artikla Ennakkoratkaisujen tulkinta LUKU NOPEUTETTU ENNAKKORATKAISUMENETTELY artikla Nopeutettu menettely artikla Ennakkoratkaisumenettelyn asiakirjojen toimittaminen 85 3 LUKU KIIREELLINEN ENNAKKORATKAISUMENETTELY artikla Kiireellisen ennakkoratkaisumenettelyn soveltamisala artikla Kiireellisyyden ratkaiseminen artikla Kiireellisen menettelyn kirjallinen vaihe artikla Tiedoksiannot ja ilmoitukset asian käsittelyn kirjallisen vaiheen päätyttyä artikla Asian käsittely ilman kirjallista vaihetta artikla Pääasian ratkaiseminen artikla Ratkaisukokoonpano artikla Ennakkoratkaisumenettelyn asiakirjojen toimittaminen 90 4 LUKU OIKEUSAPU artikla Oikeusavun hakeminen artikla Oikeusapupäätös artikla Oikeusavun lakkaaminen IV OSASTO KANTEET LUKU ASIANOSAISTEN EDUSTAMINEN artikla Velvollisuus käyttää oikeudenkäyntiedustajaa LUKU ASIAN KÄSITTELYN KIRJALLINEN VAIHE artikla Kannekirjelmän sisältö
21 121 artikla Tiedoksiantoja varten mainittavat seikat artikla Kannekirjelmän liitteet artikla Kanteen tiedoksi antaminen artikla Vastinekirjelmän sisältö artikla Asiakirjojen toimittaminen artikla Kantajan vastaus ja vastaajan vastaus LUKU KANNEPERUSTEET JA TODISTEET artikla Uudet kanneperusteet artikla Todisteet ja pyynnöt näytön hankkimiseksi LUKU VÄLIINTULO artikla Väliintulon tarkoitus ja vaikutukset artikla Väliintulohakemus artikla Väliintulohakemuksen ratkaiseminen artikla Kirjelmien toimittaminen artikla Yksinkertaistettu väliintulo artikla Väliintulo ETA-sopimuksen mukaisesti LUKU NOPEUTETTU MENETTELY artikla Nopeutetusta menettelystä päättäminen artikla Asian käsittelyn kirjallinen vaihe artikla Asian käsittelyn suullinen vaihe artikla Pääasian ratkaiseminen LUKU OIKEUDENKÄYNTIKULUT artikla Ratkaisu oikeudenkäyntikuluista artikla Pääsäännöt kuluvastuun kohdentumisesta artikla Tarpeettomasti tai haitantekona aiheutetut kulut artikla Väliintulijoiden oikeudenkäyntikulut artikla Oikeudenkäyntikulut kanteen peruuttamisen yhteydessä
22 144 artikla Oikeudenkäyntikulut lausunnon antamisen rauetessa artikla Oikeudenkäyntimaksut artikla Korvattavat kulut artikla Oikeudenkäyntikulujen korvaamista koskeva riita artikla Maksujen suorittaminen LUKU SOVINTO, KANTEEN PERUUTTAMINEN, LAUSUNNON ANTAMISEN RAUKEAMINEN JA OIKEUDENKÄYNTIVÄITTEET artikla Sovinto artikla Kanteen peruuttaminen artikla Lausunnon antamisen raukeaminen artikla Ehdottoman prosessinedellytyksen puuttuminen artikla Oikeudenkäyntiväitteet LUKU YKSIPUOLINEN TUOMIO artikla Yksipuolinen tuomio LUKU ANNETTUUN TUOMIOON TAI MÄÄRÄYKSEEN KOHDISTUVAT PYYNNÖT JA HAKEMUKSET artikla Toimivaltainen ratkaisukokoonpano artikla Virheen korjaaminen artikla Ratkaisun täydentäminen artikla Takaisinsaanti artikla Kolmannen osapuolen kantelu artikla Ratkaisujen tulkinta artikla Tuomion tai määräyksen purkaminen LUKU TÄYTÄNTÖÖNPANON LYKKÄÄMINEN JA MUUT VÄLITOIMET artikla Täytäntöönpanon lykkäämistä tai välitoimia koskeva hakemus artikla Hakemuksen ratkaiseminen artikla Täytäntöönpanon lykkäämistä tai välitoimia koskeva määräys
23 165 artikla Olosuhteiden muuttuminen artikla Uusi hakemus artikla SEUT 280, SEUT 299 tai SEA 164 artiklan mukaisesti tehty hakemus artikla SEA 81 artiklan mukaisesti tehty pyyntö V OSASTO MUUTOKSENHAKU UNIONIN YLEISEN TUOMIOISTUIMEN RATKAISUIHIN artikla Valituksen tekeminen artikla Valituskirjelmän sisältö artikla Valituksessa esitettävät vaatimukset, oikeudelliset perusteet ja perustelut artikla Valituksen hyväksymisen seurauksia koskevat vaatimukset artikla Valituksen tiedoksi antaminen artikla Oikeus vastineen jättämiseen artikla Vastinekirjelmän sisältö artikla Vastineessa esitettävät vaatimukset artikla Valittajan vastaus ja vastineen antajan vastaus artikla Liitännäisvalitus artikla Liitännäisvalituskirjelmän sisältö artikla Liitännäisvalituksessa esitettävät vaatimukset, oikeudelliset perusteet ja perustelut artikla Vastine liitännäisvalitukseen artikla Liitännäisvalituksen tekijän vastaus ja vastineen antajan vastaus artikla Valitus, jonka tutkittavaksi ottamisen edellytykset selvästi puuttuvat tai joka on selvästi perusteeton artikla Valitus, joka on selvästi hyväksyttävä artikla Päävalituksen peruuttamisen tai tutkittavaksi ottamisen edellytysten selvän puuttumisen vaikutus liitännäisvalitukseen artikla Oikeudenkäyntikulut muutoksenhakumenettelyssä
24 187 artikla Oikeusapu artikla Oikeusavun hakeminen etukäteen artikla Oikeusapupäätös artikla Oikeusavun lakkaaminen artikla Oikeusapuna maksettavat rahamäärät artikla Muutoksenhakumenettelyyn sovellettavat muut määräykset VI OSASTO UNIONIN YLEISEN TUOMIOISTUIMEN RATKAISUJEN UUDELLEENKÄSITTELY artikla Uudelleenkäsittelyjaosto artikla Uudelleenkäsittelymenettelyn soveltamisalaan kuuluvasta ratkaisusta ilmoittaminen artikla Muutoksenhaun johdosta annetun ratkaisun uudelleenkäsittely artikla Ennakkoratkaisun uudelleenkäsittely artikla Pääasian ratkaiseminen uudelleenkäsittelyä koskevan päätöksen jälkeen VII OSASTO LAUSUNNOT artikla Asian käsittelyn kirjallinen vaihe artikla Jakaminen esittelevälle tuomarille ja julkisasiamiehelle artikla Istunto asianosaisten kuulemiseksi artikla Lausunnon antamisen määräaika artikla Lausunnon julistaminen VIII OSASTO ERITYISET OIKEUDENKÄYNTIMENETTELYT artikla Muutoksenhaku välityslautakunnan päätökseen artikla SEA 103 artiklassa tarkoitettu menettely artikla SEA 104 ja SEA 105 artiklassa tarkoitetut menettelyt artikla ETA-sopimuksen 111 artiklan 3 kohdassa tarkoitettu menettely
25 207 artikla SEU 35 artiklassa, sellaisena kuin se oli ennen Lissabonin sopimuksen voimaantuloa, tarkoitettujen riitojen ratkaiseminen artikla SEUT 269 artiklassa tarkoitettu pyyntö LOPPUMÄÄRÄYKSET artikla Täydentävät säännöt artikla Täytäntöönpanomääräykset artikla Kumoaminen artikla Työjärjestyksen julkaiseminen ja voimaantulo
26 UNIONIN TUOMIOISTUIMEN TYÖJÄRJESTYS Unionin tuomioistuin, joka ottaa huomioon Euroopan unionista tehdyn sopimuksen ja erityisesti sen 19 artiklan, ottaa huomioon Euroopan unionin toiminnasta tehdyn sopimuksen ja erityisesti sen 253 artiklan kuudennen kohdan, ottaa huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan, ottaa huomioon Euroopan unionin tuomioistuimen perussäännöstä tehdyn pöytäkirjan ja erityisesti sen 63 artiklan, sekä katsoo seuraavaa: (1) Vaikka unionin tuomioistuimen työjärjestystä on muutettu vuosien aikana useita kertoja, työjärjestyksen rakenteeseen ei kuitenkaan ole tehty perusteellisia muutoksia sen jälkeen, kun työjärjestys alun perin annettiin 4 päivänä maaliskuuta Nykyisin voimassa oleva 19 päivänä kesäkuuta 1991 tehty työjärjestys kuvastaa edelleen kanteiden alun perin ensisijaista merkitystä, vaikka todellisuudessa suurin osa kanteista kuuluu nykyisin unionin yleisen tuomioistuimen toimivaltaan ja jäsenvaltioiden tuomioistuinten esittämät ennakkoratkaisupyynnöt muodostavat määrällisesti suurimman ryhmän unionin tuomioistuimen käsiteltäviksi saatetuista asioista. On syytä ottaa huomioon tämä tosiseikka ja mukauttaa sen vuoksi unionin tuomioistuimen työjärjestyksen rakenne ja sisältö tuomioistuimen käsittelemissä asioissa tapahtuneeseen kehitykseen. 16
LIITTEET 1. Perusmuistio UM Asiakirja 7795/14 COUR 12 INST 157 JUR 164
Ulkoasiainministeriö E-KIRJE UM2014-00665 OIK-30 Leppo Henriikka(UM) 19.05.2014 Suuri valiokunta Asia Ehdotus unionin yleisen tuomioistuimen työjärjestykseksi U/E/UTP-tunnus EUTORI-tunnus EU/2014/1014